cyanic-selkie/wikianc huggingface dataset:
Հրշեջ պահպանություն
Հրշեջ պաշտպանության կամավորական առաջին խումբը (18 մարզիկ) Երևանում կազմակերպվել է 1924 թվականին։ 1928 թվականին ստեղծվել է Հայաստանի հրշեջ պաշտպանության կենտրական վարչությունը, որը Գյումրիում, Վանաձորում, Դիլիջանում, Էջմիածնում, Ալավերդիում և Կապանում, ինչպես նաև մի շարք խոշոր արդյունաբերական ձեռնարկություններում ու հաստատություններում իրագործել է հակահրդեհային միջոցառումներ։ 1934 թվականին հրշեջ պաշտպանության կենտրոնական վարչությունը վերակազմվել է ՀՀ ներքին գործերի ժողովրդական կոմիսարիատի հրշեջ պաշտպանության բաժնի։ 1935 թվականին Երևանում գործել են վեցամսյա, 1936-1937 թվականներին՝ միամսյա, 1937 թվականին՝ երկամյա հրշեջ-տեխնիկական դպրոցներ։ 1939-1941 թվականներին հանրապետության խոշոր ձեռնարկություններում կազմակերպվել են ռազմականացված հրշեջ պաշտպանության խմբեր, իսկ հետագայում Երևանում, Գյումրիում, Վանաձորում, Արթիկում և Դիլիջանում՝ կամավոր հրշեջ ընկերություններ։ 1955 թվականին Երևանի կամավոր հրշեջ ընկերության հիմքի վրա կազմակերպվել է Հանրապետական հրշեջ ընկերությունը  (Հայհրշեջ)։  Հրշեջ պաշտպանությունը մտնում է ՀՀ ՆԳՆ կազմի մեջ։ 1999 թվականին ՀՀ-ում գործել են շուրջ 90 ռազմականացված և մասնագիտացված հրշեջ մասեր, 51 կամավոր ընկերություն։
Կատեգորիա:Հրդեհային անվտանգություն
Տամալա (քաղաքատիպ ավան, Տամալինսկի շրջան)
Տամալա (Тамала), քաղաքատիպ ավան Ռուսաստանի Պենզայի մարզի Տամալինսկի շրջանի կազմում։
Բնակչությունը 2012 թվականին գրանցված տվյալներով կազմում էր 7175 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1870 թվականին հիմնադրված բնակավայրեր Կատեգորիա:Ռուսաստանի Պենզայի մարզի Տամալինսկի շրջանի բնակավայրեր
(6297) 1988 VZ1
(6297) , աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 2-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 3,15165 ա. մ., առավելագույնը մոտենում է 2,767 ա. մ. հեռավորության վրա և հեռանում 3,5363 ա. մ. ։ Արեգակի շուրջ մեկ ամբողջական պտույտ է կատարում 2043,64 երկրային օրվա ընթացքում, իր ուղեծրով շարժվելով միջինում 0,176156 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,26° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պրաքսիտելես
Պրաքսիտելես (մոտ 390, Աթենք - մ․թ․ա մոտ 330), հույն քանդակագործ, դասական արվեստի ուշ շրջանի ներկայացուցիչ։ Քանդակագործ Կեփիսոդոտոսի որդին և աշակերտը։
Ստեղծագործություններ
Ստեղծագործել է մեծ մասամբ Աթենքում։ Քանդակները (հիմնականում մարմարից) հայտնի են Հռոմում կրկնօրինակներից և անտիկ հեղինակների նկարագրություններից։ Պահպանվել է միայն Օլիմպիայում գտնված «Հերմեսը և մանուկ Դիոնիսոսը» (մ․թ․ա մոտ 340 թվական, Օլիմպիայի թանգարան, որոշ գիտնականներ այն համարում են ավելի ուշ շրջանի կրկնօրինակ)։
Արտաքին հղումներ
Կատեգորիա:Անտիկ հույն քանդակագործներ
Ամերիկյան պետությունների կազմակերպություն
Ամերիկյան պետությունների կազմակերպություն (ԱՊԿ)(Organization of American States, Organización de los Estados Americanos, Organização dos Estados Americanos, Organisation des États Américains), միջկառավարական տարածաշրջանային կազմակերպություն, որի անդամներն են Արևմտյան կիսագնդի պետությունների մեծամասնությունը։ Ստեղծվել է 1948 թվականին։ Կազմակերպության նպատակներն են՝ ամերիկյան մայրցամաքում խաղաղության և անվտանգության ապահովումը, անդամ-պետությունների միջև վեճերի խաղաղ կարգավորումը, ագրեսիայի դեմ համատեղ պայքարը, ամերիկյան պետությունների քաղաքական, տնտեսական և իրավական հիմնախնդիրնևրի լուծմանը աջակցելը, տնտեսական, սոցիալական, գիտատեխնիկական և մշակութային առաջընթացի ջանքերի միավորումը և այլն։ Բարձրագույն մարմինը Գլխավոր վեհաժողովն է, գումարվում է տարեկան մեկ անգամ։ Նստավայրն է Վաշինգտոնը։
Արտաքին հղումներ
Կատեգորիա:Ամերիկաներ Կատեգորիա:1948 Կատեգորիա:Միջկառավարական կազմակերպություններ
Արամ Պետրոսյան
Արամ Հովհաննեսի Պետրոսյան, հայ կոմպոզիտոր, բանաստեղծ, շարականագետ, նարեկացիագետ, միջնադարյան հայ հոգևոր և ժողովրդական երաժշտության մասնագետ ։ Օրատորիալ, սիմֆոնիկ, երգչախմբային, կամերային ստեղծագործությունների հեղինակ է։
Կենսագրություն
Սովորել է Վանաձորի Երաժշտական դպրոցի կլարնետի բաժին, դասատուներ եղել են Ռ. Ռիգանյանը, Ն. Եթիմյանը, կոմպոզիտոր Ստ. Ռոստունին։ 1990-1995 թթ. սովորել է Երևանի Կոմիտասի անվան Պետական Կոնսերվատորիայի Կոմպոզիցիայի բաժնում՝ պրոֆ. Էդվարդ Միրզոյանի դասարանում, ապա 1997 թվականին ավարտում է ասպիրանտուրան։ 1993-2003 թթ. Գանձասար Աստվածաբանական Կենտրոնում աշխատում է որպես Շարականագիտության բաժնի երաժշտական խմբագիր։
Ծանոթագրություններ
Կատեգորիա:21-րդ դարի կոմպոզիտորներ Կատեգորիա:21-րդ դարի արևելահայ բանաստեղծներ Կատեգորիա:Հայ կոմպոզիտորներ Կատեգորիա:Հայ բանաստեղծներ Կատեգորիա:Կանտատի հեղինակներ Կատեգորիա:Հայ շարականագետներ Կատեգորիա:Նարեկացիագետներ Կատեգորիա:Սիմֆոնիայի հեղինակներ Կատեգորիա:Սիմֆոնիա-կանտատների հեղինակներ Կատեգորիա:Սոնատների հեղինակներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Կոմպոզիտորներ այբբենական կարգով
Միացյալ Թագավորության համայնքների պալատ
Համայնքների պալատը կազմավորվում է համընդհանուր, հավասար ուղղակի ընտրություններից, որն իրագործվում է գաղտնի քվեարկության միջոցով՝ մեծամասնական ընտրակարգով (first past the post) միանդամ ընտրատարածքներում։
Ծանոթագրություններ
Կատեգորիա:Մեծ Բրիտանիայի պետական կառուցվածք Կատեգորիա:Ազգային ստորին պալատներ Կատեգորիա:Մեծ Բրիտանիայի խորհրդարան
Սոլովենկա
Սոլովենկա (Соловенька), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Տոմաշևկա (գյուղ, Ջանկոյի շրջան)
Տոմաշևկա (Томашівка, Tomaşevka), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Տոմաշևկա գյուղում բնակվում էր 293 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Պատանի գայլը: Ֆիլմ
Ֆիլմը ստեղծվել է 2011 թվականին ստեղծված համանուն ֆիլմաշարի հիման վրա, որն էլ իր հերթին ստեղծվել է 1985 թվականին ստեղծված համանուն ֆիլմի հիման վրա և շարունակում է հեռուստասերիալի պատմությունը ավարտից հետո։ Ֆիլմը հանդիսանում է հեռուստասերիալի սպասվող «Գայլերի ոհմակ» սփին օֆի նոր սկիզբը, որի հիմքը հանդիսանում է Էդո վան Բելկոմի հեղինակային նովելը ։
Արտադրություն
2021 թվականի սեպտեմբերին հայտարարվել է, որ 2011 թվականին հեռարձակված «Պատանի գայլը» հեռուստասերիալի վերամիավորման ֆիլմը պատվիրվել է Paramount+-ի կողմից, իսկ Ջեֆ Դևիսը վերադառնում է որպես ֆիլմի սցենարիստ և գործադիր պրոդյուսեր։ Սկզբնական դերասանական կազմի մեծամասնությունը կրկնում է իրենց դերերը, չնայած դերասանական կազմի անդամներ Դիլան Օ'Բրայենը, Արդեն Չոն և Քոդի Քրիստիանը հրաժարվել են վերադառնալ  ։
2022 թվականի մարտին սկսվել են պաշտոնական նկարահանումները ։ Նկարահանումներն ավարտվել են 2022 թվականի մայիսի 17-ին ։
Թողարկում
Ֆիլմի թողարկումը նշանակված է 2022 թվականին՝ Paramount+ սթրիմինգ հարթակով ։
Արտաքին հղումներ
Կատեգորիա:Ֆիլմեր մարդագայլերի մասին Կատեգորիա:2022 ֆիլմեր Կատեգորիա:21-րդ դարի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ֆենտեզի ֆիլմեր
Մեցառա
Մեցառա (Metsara), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 6 մարդ։
Դենկենդորֆ (այլ կիրառումներ)
Դենկենդորֆ, կարող է վերաբերել՝
Սինոյկիսմոս
Հելլենիզմի ժամանակաշրջանում սինոյկիսմոս ուներ այլ բնույթ, իրականացվել է միապետների կողմից բնակիչների բռնի վերաբնակեցման միջոցով։ Կատարվում էր տնտեսական և քաղաքական նկատառումներով՝ քաղաքային կյանքը զարգացնելու և սոցիալական հենարան ստեղծելու նպատակով։ Նման տիպի քաղաքներ հիմնվել են նաև Հայաստանում (Արտաշատ, Տիգրանակերտ, Արշակավան և այլն)։
Կատեգորիա:Հին Հունաստանի հասարակություն Կատեգորիա:Հունարեն բառեր և արտահայտություններ
Ջուլիետա Վարդանյան
Ջուլիետա Ռոբերտի Վարդանյան, հայ դաշնակահար։
Կենսագրություն
Ավարտել է Երևանի Կոմիտասի անվան պետական կոնսերվատորիան` Վաղարշակ Հարությունյանի դասարանը։ Վարպետության դասեր է ստացել հանրահռչակ դաշնակահարներ Պաուլ Բադուրա-Սկոդայի և Բորիս Բերմանի մոտ` Պորտուգալիայի Օբիդուշ քաղաքում դաշնակահարների միջազգային փառատոնի շրջանակներում։ Որպես մենակատար հանդես է եկել «Նարեկացի», «Տարվա եղանակներ» (Մոսկվա), Մոլդովայի ազգային կամերային, Հայաստանի պետական երիտասարդական և Զապորոժիեյի (Ուկրաինա) սիմֆոնիկ նվագախմբերի հետ, դիրիժորներ Վ. Բուլախովի (Ռուսաստան), Ք. Ֆլորեա (Ռումինիա), Ա. Խաինդրավայի (Վրաստան), Ս. Սմբատյան, Արամ Թալալյանի, Միքայել Կոկժաևի ղեկավարությամբ։ Հանդիսացել է դիրիժոր և կոմպոզիտոր Յ. Յակուլովի (ԱՄՆ) N.2 դաշնամուրային կոնցերտի առաջին կատարողը՝ նվիրված հենց իրեն՝ դաշնակահարուհուն։ Ձայնագրվել է Իրանի «Hermes Records» ստուդիայում։ Որպես անսամբլիստ հանդես է եկել Լ. Չիլինկիրյանի (Մեծ Բրիտանիա), Բ. Լիֆշիցի (Շվեյցարիա), Հ. Մոկացյանի (Գերմանիա), Վ. Լանդոնի (ԱՄՆ), Լ. Ֆերնանդո-Յանեզա (Իսպանիա), Խ. Բաբայանի (Իրան) հետ։ Պարբերաբար հանդես է եկել ԱՊՀ-ի, Եվրոպայի, Հեռավոր և Մերձավոր Արևելքի երկրներում և Իրանում։
Ջուլիետա Վարդանյանի կատարմամբ աշխարհի տարբեր բեմերում առաջին անգամ հնչել և ձայնագրվել են հայ և արտասահմանյան բազմաթիվ կոմպոզիտորների ստեղծագործություններ։
Արս Լունգա դուետ
Մի շարք ճանաչված կոմպոզիտորներ նվիրել են իրենց ստեղծագործությունները «Արս լունգա» դուետին՝ Սուրեն Զաքարյան, Միքայել Կոկժաև, Արտյոմ Կոկժաև (Ռուսաստան), Հայկ Բոյաջյան (ԱՄՆ), Յակով Յակուլով (ԱՄՆ), Ռեբեկա Աշուղյան (Իրան), Հուշյար Խայամ ( Իրան )։
Փառատոներ
Ակտիվ մասնակիցն է Հայաստանյան և միջազգային հեղինակավոր փառատոների՝
Արտաքին հղումներ
Կատեգորիա:Հայ դաշնակահարուհիներ
Սամուել Էտո'Օ
Մալյորկա
Արդեն 2000 թվականին Սամուել Էտո'ոն մասնակցել էր Չեմպիոնների Լիգայի 3 մրցաշրջանի։ Չնայած այս փաստի, Էտո'ոն չկարողացավ տեղ գտնել Ռեալ Մադրիդի հիմնական կազմում և ստիպված էր կնքել պայմանագիր Մալյորկայի հետ։ Նա 19 խաղից խփելով 6 գնդակ հիացրել էր Մալյորկայի ղեկավարությանը և գնեցին իրավունք ձեռք բերելու Էտո'ոյին։ Սամուելը մասնակցեց ԱԱ-2002 երեք հանդիպման, և խփեց հաղթական գոլը Սաուդյան Արաբիայի հետ խաղում։ Մալյորկայում հանդես գալով Էտո'ոն իր տեղը ապահով էր Լա Լիգայի ամենաարդյունավետ հարձակվողների շարքում։ 2003 թվականին Իսպանիայի գավաթի եզրափակիչում Էտո'ոյի հեթ-տրիքի շնորհիվ Մալյորկան հաղթեց Ռեկրատիվոին 3:0 հաշվով։ 2003/04 մրցաշրջանում Էտո'ոյի շնորհիվ Մալյորկան կարողացավ անցնել ՈՒԵՖԱ-ի գավաթի 4 փուլ։ Այդ մրցաշրջանում Էտո'ոն խփեց 17 գնդակ։ Դրանից հետո Լա Լիգայում Էտո'ոյի գոլերի քանակը հասավ 54-ի 133 խաղից, և այդ ամեն 4.5 տարում։ Այս մրցաշրջանի արդյունքում Էտո'ոն ճանաչվեց լավագույն աֆրիկացի ֆուտբոլիստ։ 2004 թվականի օգոստոսի 12-ին Էտո'ոն տեղափոխվեց Բարսելոնա 24 միլիոն եվրոյով։
Բարսելոնա
2004 թվականի օգոստոսի 29-ին Էտո'ոն առաջին անգամ դուրս եկավ խաղադաշտ կատալոնական ակումբում։ Այդ խաղը 2004/05 մրցաշրջանի առաջին տուրն էր Ռասինգի դեմ, և հենց այդ խաղում էլ Էտո'ոն խփեց իր առաջին գոլը Բարսայի համար, իսկ խաղը ավարտվեց 2:0 հաշվով։ Մրցաշրջանի վերջում Բարսելոնան դարձավ Իսպանիայի առաջնության և Սուպերգավաթի հաղթող։ 2005 թվականի նոյեմբերի 2-ին Բարսելոնան հաղթեց հունական Պանատինաիկոսին 5:0 հաշվով, և այդ խաղում Էտո'ոն կատարեց իր առաջին հեթ-տրիքը Բարսելոնայի կազմում։ Նա դարձավ առաջնության լավագույն հարձակվող։ Դրանից բացի Էտո'ոն դարձավ նաև 2005/06 թվականի Չեմպիոնների Լիգայի լավագույն հարձակվող։ Հենց այդ մրցաշրջանում Բարսան կրկնեց 2004/05 մրցաշրջանի արդյունքները և դարձավ Իսպանիայի առաջնության և Սուպերգավաթի հաղթող, նաև հաղթելով Չեմպիոնների Լիգան։ 2006/07 մրցաշրջանը ձախողվեց թե ֆուտբոլիստի, թե ակումբի համար։ Էտո'ոն այդ մրցաշրջանում ստանում էր լուրջ վնասվածքներ և չէր կարող հաճախակի խաղալ։ Իսկ Բարսելոնան այդ մրցաշրջանում չհաղթեց ոչ մի մրցաշար։ 2007/08 մրցաշրջանի սկզբում Սամուելը ստանում է լուրջ վնասվածք և կարողանում է խաղալ միայն առաջնության երկրորդ կեսում։ Նրա շնորհիվ երկրորդ կեսին Բարսան կարողացավ մրցաշարային աղյուսակում մոտենալ Մադրիդի Ռեալի։ Սակայն Ռեալը դարձավ չեմպիոն։ Իսկ Չեմպիոնների Լիգայում Բարսելոնան հասավ մինչև կիսաեզրափակիչ, որտեղ պարտվեց Մանչեսթեր Յունայթեդին։ 2008 թվականի ամռանը Բարսելոն սկսես գլխավորել Խոսեպ Գվարդիոլան։ Էտո'ոն չկարողացավ լավ հարաբերություններ հաստատել նոր մարզիչի հետ, և Գվարդիոլան որոշեց, որ պետք է հրաժարվել ֆուտբոլիստից, նաև Ռոնալդինյոյից և Դեկուից։ Վերջին երկուսը լքեցին ակումբը հենց այդ տարի, իսկ Էտո'ոն ևս մեկ մրցաշրջան անցկացրեց Բարսայի կազմում։ Նա դարձավ հաջողակ ակումբի համար և կարևոր դեր Մեսսի և Անրիի հաձակվողական շարքում։ 2009 թվականի ամռանը Բարսայում 5 տարի անցկացնելուց հետո, Էտո'ոն լքում է ակումբը։
Ինտեր
2010 թվականի օգոստոսի 21-ին Իտալիայի Սուպերգավաթի շրջանակներում Ռոմայի դեմ հանդիպման ժամանակ Էտո'ոյի 2 գոլը հաղթանակ բերեց Ինտերին։ Խաղը ավարտվեց 3:1 հաշվով։ Այս մրցաշրջանում Էտո'ոն հաճախ էր դուբլեր կատարում՝ սեպտեմբերի 19-ին Պալերմոյի դեմ (2:1), սեպտեմբերի 22-ին Ջենոայի դեմ (3:2), հունվարի 15-ին Բոլանիայի դեմ (4:1), փետրվարի 6-ին Ռոմայի դեմ (5:3), մարտի 6-ին Ջենոայի դեմ (5:2) ևս մեկ դուբլ Իտալիայի գավաթի եզրափակիչում Պալերմոյի դեմ (3:1)։ Կային նաև հեթ-տրիքներ՝ սեպտեմբերի 29-ին Չեմպիոնների Լիգայի շրջանակներում 4:0 հաշվով Ինտերը հաղթեց Վերդերին։ 2010 թվականի դեկտեմբերի 19-ին Էտո'ոն անցավ Պեդրոյի ռեկորդից, դարձավ աշխարհի առաջին ֆուտբոլիստը, որ կարողացավ դառնալ գոլի հեղինակ 7 մրցաշարներում։ Նա դառնում էր գոլի հեղինակ Իտալիայի առաջնությունում, Գավաթում և Սուպերգավաթում, Չեմպիոնների Լիգայում, ՀԱՀ-ի աշխարհի առաջնությունում, Աֆրիկայի ազգային գավաթում ։
Անժի
2011 թվականի հուլիսին Մախաչկալայի Անժին Էտո'ոյին առաջարկում է 22 միլիոն եվրո մրցաշրջանի համար։ Էտո'ոն հրաժարվեց, քանի որ ուզում էր հաղթել Չեմպիոնների Լիգան, իսկ Անժին հանդես չէր գալիս այնտեղ ։ Այնուամենայնիվ, մեկ ամսից հայտնվում է տեղեկություններ, որ Էտո'ոն կարող է հայտնվել ռուսական ակումբում, որը առաջարկում էր 29 միլիոն եվրո տրանսֆերի համար , և պայմանագիր, որտեղ տարեկան վճարը կազմում էր 28.8 միլիոն եվրո ։ Օգոստոսի 23-ին հայտարարվեց, որ կամերունցին համաձայնվել է Անժի հետ պայմանագիր կնքել։ Հաջորդ օրը Էտո'ոն կնքեց 3 տարվա պայմանագիր մախաչկալական ակումբի հետ ։
Նորամուտը տեղի ունեցավ Ռուսաստանի առաջնությունում Ռոստովի դեմ հանդիպման ժամանակ, որտեղ Էտո'ոն փոխարինվեց 58-րդ րոպեին և 22 րոպե անց Յուրի Ժիրկովի փոխանցմամբ կարողացավ դառնալ գոլի հեղինակ։
2013 թվականի հունիսին Սամուել Էտո'ոն «Чемпионат.com» և ՌՖՊԼ կողմից արժանացավ Ռուսաստանի առաջնության լավագույն խաղացող ։ Կամերունցու պրոֆիլը դարձավ ամենահաճախվածը ՌՖՊԼ կայքում 2011-2013 թթ. :
Չելսի
2013 թվականի օգոստոսի վերջին Էտո'ոն տեղափոխվեց Լոնդոնի Չելսի Վիլլիանի հետ միսաին (ով նույնպես խաղում էր Անժիում)։ Գործարքը կազմեց 2 միլիոն ֆունտ ստերլինգ։ Նորամուտը նշեց Էվերտոնի դեմ խաղում, որտեղ Չելսին պարտվեց 1:0 հաշվով։ Չելսիի կազմում իր առաջին գոլը խփեց Կարդիֆ Սիթի դեմ խաղում։ Նոյեմբերի 6-ին կատարեց դուբլ Շալկեի դեմ խաղում։ 2013 թվականի դեկտեմբերի 29-ին Էտո'ոյի գոլով Չելսին կարողանում է հաղթել Լիվերպուլին 2:1 հաշվով։ 2014 թվականի հունվարի 19-ին դարձավ հեթ-տրիքի հեղինակ Մանչեսթեր Յունայթեդի դեմ խաղում (3:1)։
Էվերտոն
2014 թվականի օգոստոսի 26-ին հայտարարվեց, որ Էտո'ոն կնքել է 2 տարվա պայմանագիր Էվերտոնի հետ ։ 2014 թվականի օգոստոսի 30-ին ֆուտբոլիստը Էվերտոնի կազմում առաջին խաղն է անցկացնում Չելսիի դեմ խաղում, որտեղ փոխարինման է դուրս գալիս և դառնում է գոլի հեղինակ, գրավել իր նախկին ակումբի դարպասը։
Ակումբային
2015 թվականի մարտի 7-ի դրությամբ
Հավաքականում
2010 թվականի հունիսի 30-ի դրությամբ
Մալյորկա
Մալյորկա
Բարսելոնա
Բարսելոնա
Ինտեր
Ինտեր Միլան
Անձնական կյանք
Էտո'ո'ոն ունի երկու եղբայր, որոնք նույնպես ֆուտբոլիստ են՝ Դավիթ Էտո'ո և Էթիեն Էտո'ո։ Սամուել Էտո'ոն ունի չորս երեխա՝ Մաել, Էթիեն, Սիեն և Լինն։ 2007 թվականից ամուսնացած է Ջորջետայի հետ ով Սիենի և Լիննի մայրն է, նրանք ապրում են Փարիզում
Արտաքին հղումներ
Կատեգորիա:Ռեալ Մադրիդի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Մալյորկայի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Սամպդորիայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Կամերունցի ֆուտբոլիստներ Կատեգորիա:Կամերունի հավաքականի ֆուտբոլիստներ Կատեգորիա:Անժիի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:2000 թվականի Ամառային օլիմպիական խաղերի չեմպիոններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Տամակովո (գյուղ, Դյուտյուլինսկի շրջան)
Բնակչությունը 2009 թվականին գրանցված տվյալներով կազմում էր 50 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
Ալառա
Ալառա-Քուշայի արքա, Նապատայի արքաների տոհմի հիմնադիր, համարվում է եգիպտական փարավոնների XXV տոհմի հիմնադիրը (Նուբական տոհմ)։ Նուբիայի առաջին հայտնի տիրակալը, նա միավորեց ամբողջ Վերին Նուբիան ՝ Մերոեից մինչև Նեղոսի երրորդ արագացումը և, հնարավոր է, եղել է Կավեի Ամունի տաճարի հիմնադիրը։ Ալառան նույնպես Նապատան դարձրեց Նուբիայի կրոնական մայրաքաղաք։ Չնայած Ալառան եգիպտական ​​փարավոն չէր (քանի որ իր թագավորության ժամանակ նա երբեք չէր վերահսկում Եգիպտոսը), նա համարվում է XXV տոհմի հիմնադիրը, քանի որ նրա երկու անմիջական ժառանգները ՝ Կաշտան և Պիանին, ստորադասում էին Վերին Եգիպտոսը իրենց ազդեցությունից և համարվում են եգիպտական ​​փարավոններ։ Նուբական գրականությունը Ալառային վերագրում է երկարատև թագավորություն, նրա մասին հիշողությունը ուներ կենտրոնական իմաստ Քուշիտների թագավորության ծագման մասին հետագա առասպելների համար, որոնք ժամանակի ընթացքում լրացվեցին նոր տարրերով ։ Ալառան խորապես հարգված անձնավորություն էր նուբիական մշակույթում և առաջին նուբիական թագավորն էր, որը հասավ գիտնականների ։
Թաղում
Ալառային հաջորդեց Քաշտը, որը Նուբիայի ազդեցությունն ընդարձակեց մինչև Էլփանտին և Թեբա ։ Ալառան թաղվել է Էլ-Քուրրուի արքայական թաղման պահոցում։ Հաստատվել է, որ Ալառայի կինը` Կասագա Թագուհին, թաղված է Կու.23 (կամ Էլ-Կուրրու -23 ) գերեզմանում։ Նրա գերեզմանը գտնվում է Կու.9 գերեզմանի հարևանությամբ, որը ենթադրաբար պատկանում է հենց Ալառային ։ Քենդալը նշում է, որ Q.9-ում (հավանաբար Ալառայում) թաղված է. «թաղված էր նուբիական ավանդական ձևով ՝ պառկած մի անկողնու վրա, որը տեղադրված էր եգիպտական ​​գերեզմաններին բնորոշ ուղղահայաց լիսեռի ներքևում գտնվող փոքր փակ խորշում։ Հանքի վերին մասը զարդարված է Բայի ծանր, բայց խոշոր արձանիկով։ Եգիպտական ​​ոճի քարե սեղանը գտնվում է փակ խորշում, իսկ խորշի պատերը զարդարված են ռելիեֆներով։ Մի քարե բլոկ է պահպանվել `միզուկի հոնքի վերևում պսակով և օղաձև զարդանախշով տղամարդու գլխի վերին մասի պատկերով ... Սա ենթադրում է, որ գերեզմանի տերը իր թագավորության վերջում փարավոն էր, կամ որ նրա հաջորդը (Կաշթա՞), որը կառուցեց գերեզմանները և կարգադրեց ռելիեֆները նոկաուտի ենթարկել, հանձնել թաղված փարավոնի պատվին» ։ Թերեքը համաձայն է սրա հետ և գրում է, որ «.9- ի հուղարկավորության ծիսական խորշը պետք է որ լիներ առաջին հուղարկավորությունը գերեզմանատանը և սեղանը թաղման զոհաբերություններով» Էլ-Քուրրու-ում, առաջին Քուշիտ թագավորների գերեզմանոցում ։
Ծանոթագրություններ
Կատեգորիա:Անձինք այբբենական կարգով
(6298) Սավաոկա
(6298) Սավաոկա (Sawaoka), աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 1-ին Տակուո Կոջիմայի կողմից Չիյոդայում ։
Միջին հեռավորությունը Արեգակից կազմում է 3,107704 ա. մ., առավելագույնը մոտենում է 2,2673 ա. մ. հեռավորության վրա և հեռանում 3,9481 ա. մ. ։ Արեգակի շուրջ մեկ ամբողջական պտույտ է կատարում 2001,05 երկրային օրվա ընթացքում, իր ուղեծրով շարժվելով միջինում 0,179906 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,84° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Տակուո Կոջիմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դետրոյթ (այլ կիրառումներ)
Դետրոյթ, կարող է վերաբերել՝
Վարուժան Գեղամյան
Ծանոթագրություններ
Կատեգորիա:Հայ թյուրքագետներ Կատեգորիա:Հայ ադրբեջանագետներ Կատեգորիա:ԵՊՀ արևելագիտության ֆակուլտետի շրջանավարտներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Սանկտ Պետերբուրգում եվրոպական համալսարանի շրջանավարտներ
Կաղնու մեծ երկարաբեղիկ
Կաղնու մեծ երկարաբեղիկ, երկարաբեղիկների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։
Նկարագրություն
25-55 մմ մարմնի երկարությամբ, խոշոր չափի բզեզներ են։ Գունավորումը ձյութի (կուպրի) նման սև է, վերնաթևերի ծայրերը` դարչնագույն սև, գորշ կամ շագանակագույն։ Արուների բեղիկները մարմնից զգալիորեն երկար են, իսկ էգերինը՝ հասնում կամ փոքր-ինչ անցնում են վերնաթևերի գագաթը ։
Տարածվածություն
Տարածված են Միջերկրածովային շրջանում, Հարավային և Միջին Եվրոպայում, Առաջավոր Ասիայում, Կովկասում։ Հայաստանում հանդիպում է ծերացած կաղնու անտառներում (տեղ-տեղ), մինչև 1800 մ բարձրության վրա, Հայաստանի հարավում` մինչև 2300 մ ծովի մակարդակից բարձր ։
Էկոլոգիա
Ապրում են լեռնային անտառներում` կաղնու մասնակցությամբ և ծերացած, փչացած բներով ծառերի առկայությամբ, կաղնու, ավելի հազվադեպ՝ նաև շագանակենու, հաճարենու և այլ լայնասաղարթ ծառատեսակների վրա, թռչում են հունիսից մինչև օգոստոս, հանդիպում՝ ծորացող հյութով ծառերի բների, հաստ բներով կերային ծառերի և փչակների վրա, որտեղ էլ կատարվում է զուգավորումը և ձվադրումը։ Ձվադրում են կեղևի ճեղքերում, երբեմն՝ կեղևակերների թռիչքային անցքերում։ Թրթուրները սկզբնական շրջանում զարգանում են արտաբնափայտում` լուբում, այնուհետև անցնում են բնամիջուկ, բայց խուսափում են փտած և վարակված բնափայտից։ Զարգացման ամբողջ շրջանը տևում է 4 տարի ։
Պահպանություն
Հազվագյուտ տեսակ է, որը հյուսիսային և կենտրոնական շրջաններում հազվադեպ է հանդիպում, ավելի տարածված է Սյունիքի մարզում։ Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։ Ընդգրկված է ԲՊՄՄ Կարմիր ցուցակում խոցելի կարգավիճակով և Բեռնի կոնվենցիայի Հավելված երկուսում։
Վտանգման հիմնական գործոն է հանդիսանում թրթուրների զարգացման համար անհրաժեշտ տեղերի կրճատումը՝ պայմանավորված տարածման ողջ տարածքում սովորական անտառատնտեսական գործունեությամբ ծերացած և թուլացած ծառերի հատումներով։
Պահպանվում է «Շիկահող» և «Խոսրովի անտառ» պետական արգելոցներում և մի շարք արգելավայրերում ։
Ծանոթագրություններ
Կատեգորիա:Միջատներ Կատեգորիա:Կենդանիներ Կատեգորիա:Խոցելի տեսակներ Կատեգորիա:Հազվագյուտ տեսակներ Կատեգորիա:ՀՀ Կարմիր գրքում գրանցված կենդանիներ
Վիլյանուևա դե Կարասո
Արտաքին հղումներ
Կատեգորիա:Իսպանիայի բնակավայրեր
Յուլիան Տուվիմ
Վաղ շրջանի գործերին բնորոշ է լավատեսական աշխարհընկալումը («Հետամտում եմ աստծուն», 1918, «Պարող Սոկրատեսը», 1920, «Յոթերորդ աշունը», 1922)։ Տուվիմը ժողովրդականացրել է պոեզիան՝ նրա մեջ մտցնելով փողոցի խոսակցական և նոր՝ քաղաքաբնակ հերոսի լեզուն։ 20-ական թթ․ 2-րդ կեսից Տուվիմի ստեղծագործության մեջ գերիշխել է պարզ ու ներդաշնակ բանաստեղծության ձգտումը («Բառերն արյան մեջ», 1926, «Սաղարթավոր անտառը», 1929, «Գնչուական աստվածաշունչ․․․», 1933, «Բոցավառվող էություն», 1936, ժողովածուներ)։
30-ական թթ․ հանդես է եկել ի պաշտպանություն «հումանիստական ու մշակութային արժեքների, որոնց սպառնում էր ֆաշիզմը»։ «Պարահանդես օպերայում» (1936, հրատարակվել է 1946 թ.) երգիծական պոեմում դեմ է արտահայտվել երկրի կառավարությանը։
Երկրորդ համաշխարհային պատերազմի (1939 - 1945) տարիներին Տուվիմը եղել է տարագրության մեջ, ծավալել է հակաֆաշիստական ակտիվ գործունեություն, գրել «Լեհաստանի ծաղիկները» (անավարտ, հրատարակվել է 1949 թ.) քնարաէպիկական պոեմը։
Ծանոթագրություններ
Կատեգորիա:Լեհ բանաստեղծներ Կատեգորիա:Լեհաստանի գրողների միության անդամներ Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:20-րդ դարի տղամարդ գրողներ Կատեգորիա:Հրեա բանաստեղծներ Կատեգորիա:Լեհ լրագրողներ Կատեգորիա:Լեհ թարգմանիչներ Կատեգորիա:Վարշավայի համալսարանի շրջանավարտներ Կատեգորիա:Լեհ մանկագիրներ Կատեգորիա:Հրեա լրագրողներ Կատեգորիա:Լեհ լեզվաբաններ Կատեգորիա:Սրտամկանի ինֆարկտից մահացածներ Կատեգորիա:Բանաստեղծներ այբբենական կարգով
Օսկար (այլ կիրառումներ)
Օսկար անվանումը կարող է վերաբերվել.
Տուտովոե
Տուտովոե (Тутове, Caraq), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ջարակ։
2001 թվականի տվյալներով Տուտովոե գյուղում բնակվում էր 488 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Ռաշիդ Ուոլաս
Ռաշիդ Աբդուլ Ուոլաս (Rasheed Abdul Wallace, ), ամերիկացի նախկին բասկետբոլիստ, հարձակվող։ Հանդես է եկել Բասկետբոլի ազգային ասոցացիայում (NBA)։ համալսարանային առաջնությունում ներկայացրել է Հյուսիսային Կարոլինայի համալսարանը։
1995 թվականի NBA դրաֆթում ընտրվելով «Վաշինգթոն Բուլեթսի» կողմից (այժմ՝ «Վաշինգթոն Վիզարդս»)` 4-րդ ընտրության իրավունքով, Ուոլասը հաջող է անցկացնում իր անդրանիկ խաղաշրջանը, որից հետո տեղափոխվում է «Պորտլենդ Թրեյլ Բլեյզերս», որտեղ նա դառնում է առանցքային խաղացող՝ հատկապես 1999 և 2000 թվականների արևմտյան կոնֆերենցիայի եզրափակիչների ժամանակ։ 2002 թ.-ի տվյալներով Ուոլասը ամեն հանդիպմանը միջինում բերում էր 19,4 միավոր։
2003–04 խաղաշրջանին Ռաշիդ Ուոլասը տեղափոխվում է «Ատլանտա Հոքս», որի կազմում անցկանցում է ընդամենը մեկ հանդիպում, որից հետո արդեն ձեռք է բերվում «Դետրոյթ Փիստոնսի» կողմից։ «Փիստոնսի» կազմում 2004 թ.-ին Ուոլասը հաղթում է NBA-ի գերեզրափակիչը, իսկ հաջորդ տարվա գերեզրափակչում հավասար խաղում պարտվում «Սան Անտոնիո Սփըրսին»։ 2006 և 2008 թվականներին Ուոլասը մասնակցում է Բոլոր աստղերի խաղին։ 2008-09 խաղաշրջանից հետո նա լքում է «փիստոնսը» և որպես ազատ գործակալ՝ 1 տըարվա պայմանագիր է կնքում «Բոստոն Սելտիքսի» հետ (վետերանի նվազագույն աշխատավարձով)։ «Սելտիքսից» հետո Ուոլասը թոշակի է անցնում 2010-ին, սակայն 2 տարի անց՝ 2012-ին, 1 տարվա պայմանագիր է կնքում «Նյու Յորք Նիքս» ակումբի հետ։ 2013 թվականի ապրիլի 17-ին Ուոլասը երկրորդ անգամ է հայտարարում թոշակի անցնելու մասին։
Արտաքին հղումներ
Կատեգորիա:1974 ծնունդներ Կատեգորիա:Սեպտեմբերի 17 ծնունդներ Կատեգորիա:Ամերիկացի բասկետբոլիստներ
Գրունտագիտություն
Գրունիտագիտություն, գետնագիտություն, ինժեներական երկրաբանության բաժին, որն ուսումնասիրում է գրունտները շինարարության տեսանկյունից։
Հիմնական խնդիրներ
Հիմնական խնդիրներն են՝ տարբեր շինարարությունների ժամանակ գրունտների բնական ամրության փոփոխությունների պայմանների ուսումնասիրությունը, նրանց տիպերի և տեսակների առանձնացումն ու գնահատումը՝ կապված նախագծվող կառուցվածքների պահանջների հետ, հատկությունների բարելավման մեթոդների մշակումը։ Բաժանվում է՝
Ընդհանուր գրունտներ
Ընդհանուր գրունտները ուսումնասիրում է առավել տարածված և տիպիկ գրունտների կազմությունը, կառուցվածքը, տեքստուրան և գրունտագիտության մյուս բաժինների տեսական հիմքն է։
Գրունտների տեխնիկական մելիորացիա
Գրունտների տեխնիկական մելիորացիան զբաղվում է տարբեր կառուցվածքների պահանջներին համեմատ գրունտների հատկությունների արհեստական բարելավման մեթոդների տեսական ու փորձարարական մշակման հարցերով և ունի մեծ կիրառական նշանակություն։
Ռեգիոնալ գրունիտագիտություն
Ռեգիոնալ գրունիտագիտությունը ուսումնասիրում է առանձին ծագումնաբանական տիպերի գրունտների և հողերի ինժեներաերկրաբանական առանձնահատկություններն ու տարածվածությունը։ Գրունիտագիտությունը սերտորեն կապված է պետրոգրաֆիայի, ինժեներական երկրաբանության և հարակից այլ գիտությունների հետ։ Գրունիտագիտությունը ձևավորվել է ԽՍՀՄ-ում 1920-ական թվականներին․՝ կապված սոցիալիստական շինարարության ծավալման հետ։ Նրա զարգացման գործում մեծ ավանդ ունեև Պ․ Ա․ Զեմյատ չենսկին, Մ․ Մ․ Ֆիլատովը, Վ․ Վ․ Օխոտինը, Ֆ․ Պ․ Սավարենսկին, Վ․ Ա․ Պրիկլոնսկին, Ն․ Յա․ Գենիսովը և ուրիշներ։ Կապիտալիստական շատ երկրներում գրունիտագիտությունը չի առանձնացվում որպես ինքնուրույն գիտություն, այլ մտնում է գեոտեխնիկայի մեջ, որն ընդգրկում է գրունտների մեխանիկայի և հիմքաշինության հարցերը։
Կատեգորիա:Գրունտագիտություն
Խորհրդա-ինդոնեզական հարաբերություններ
Խորհրդա-ինդոնեզական հարաբերություններ, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Ինդոնեզիայի Հանրապետության (ԻՀ) միջև։
Երկրների միջև դիվանագիտական հարաբերությունները հաստատվեցին 1950 թվականի փետրվարին։ Կնքվեցին առևտրային (1956), տնտեսական և տեխնիկական համագործակցության առաջին (1956) և երկրորդ (1960) գլխավոր համաձայնագրերը, օդային հաղորդակցության (1961), ռադիոհաղորդումների և հեռուստատեսության ասպարեզում համագործակցության (1962), ձկնորսության (1964) վերաբերյալ համաձայնագրեր, 1970-ական թվականներին՝ տնտեսաառևտրական, տեխնիկական համագործակցության համաձայնագրեր ու արձանագրություններ։
Կատեգորիա:ԽՍՀՄ-ի երկկողմ հարաբերություններ Կատեգորիա:Ինդոնեզիայի երկկողմ հարաբերություններ
Սոլովևկա (գյուղ, Ստերլիտամակսկի շրջան)
Սոլովևկա (Соловьевка, Соловьевка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Աստերոիդների ցանկ (33901-34000)
Աստերոիդների ցանկ (33801-33900) * Աստերոիդների ցանկ * Աստերոիդների ցանկ (34001-34100)
Էդիկ Այվազյան
Էդիկ Մարտիրոսի Այվազյան, Արցախյան ազատամարտի մասնակից։ Մասնակցել է ՀՀ սահմանամերձ բնակավայրերի ինքնապաշպանական մարտերին։ 1990 թվականից մինչև 1992 թ. օգոստոսը ՀՅԴ ջոկատների վաշտի կազմում մասնակցել է Շահումյանի, Մարտակերտի, Ասկերանի շրջանների ինքնապաշանական մարտերին, Շուշիի ու Լաչինի շրջանի ազատագրման և հակառակորդի կրակակետերի ոչնչացման ռազմագործություններին։
Կատեգորիա:Հայ ազատամարտիկներ
Արտաշես Մինասյան
Արտաշես Նավասարդի Մինասյան (ծնված 1967, հունվարի 21, Երևան), հայ շախմատիստ, գրոսմայստեր (1992), Հայաստանի վեցակի չեմպիոն (1990, 1992, 1993, 1995, 2004 և 2006), ԽՍՀՄ վերջին չեմպիոն (1991), Հայաստանի հավաքականի կազմում շախմատի համաշխարհային օլիմպիադաների կրկնակի (2006 և 2008), Եվրոպայի թիմային առաջնության (1999) հաղթող։
Կենսագրություն
ԽՍՀՄ երիտասարդ վարպետների առաջնության հաղթող (1990)։
1991 թվականին, լինելով միջազգային վարպետ, բազմաթիվ գրոսմայստերների հետ պայքարում, Արտաշեսը հասավ իր կարիերայի մեծագույն նվաճմանը՝ դառնալով Խորհրդային Միության չեմպիոն ։ Այդ հաղթանակից հետո նրան շնորհվեց գրոսմայստերի կոչում։
ԽՍՀՄ-ի փլուզումից հետո կայացած անկախ Հայաստանի առաջին առաջնության (1992) հաղթողներից մեկն է (Աշոտ Անաստասյանի հետ)։ Բացի այդ, նա Հայաստանի չեմպիոնի կոչման է արժանացել ևս հինգ անգամ՝ 1990, 1993, 1995, 2004 և 2006 թվականներին։
«Երևան» թիմի կազմում Եվրոպայի ակումբային գավաթի խաղարկության հաղթող (1995)։
2000 թվականին հանդես է եկել Դելիում կայացած նոկաուտ համակարգով աշխարհի առաջնությանը, որտեղ հասել է մինչև երկրորդ փուլ՝ այնտեղ պարտվելով Միխայիլ Գուրևիչին, իսկ 2005 թվականին Խանտի Մանսիյսկում կայացած Աշխարհի գավաթի խաղարկության առաջին ռաունդում զիջել է Լյուկ վան Վելիին ։
Մինասյանը Հայաստանի հավաքականի կազմում ինը անգամ մասնակցել է շախմատային օլիմպիադաներին ։ 2006 թվականի հունիսին Լևոն Արոնյանի, Վլադիմիր Հակոբյանի, Կարեն Ասրյանի, Գաբրիել Սարգսյանի և Սմբատ Լպուտյանի հետ դարձավ Թուրինի 37-րդ համաշխարհային օլիմպիադայի հաղթող։ Այդ հաղթանակի համար նա և թիմակիցները պարգևատրվեցին Մովսես Խորենացու մեդալով ։ Իսկ երկու տարի անց՝ 2008 թվականին Դրեզդենում կայացած 38-րդ օլիմպիադայում տարած հաղթանակի համար պարգևատրվել է «Հայրենիքին մատուցած ծառայությունների համար» առաջին աստիճանի մեդալով ։
Միջազգային մրցաշարեր
Լավագույն արդյունքները միջազգային մրցաշարերում.
Արտաքին հղումներ
Կատեգորիա:Հայ շախմատիստներ Կատեգորիա:Հայ գրոսմայստերներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:Շախմատի գրոսմայստերներ Կատեգորիա:Շախմատի Հայաստանի չեմպիոններ
Մեցավելյա
Մեցավելյա (Metsavälja), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 18 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիռու-Նիգուլա շրջանի բնակավայրեր Կատեգորիա:Էստոնիայի գյուղեր
Նմանակման արդիականացում
Նմանակման արդիականացում, արդիականացման տարատեսակ, որը բնութագրվում է 3|երեք բաղադրամասերի' հասարակական կյանքի աոանձին բնագավառներում ժամանակակից գծերի (հատկանիշների), այլ բնագավառներում ավանդական տարրերի, ինչպես նաև այն ամենը, ինչը կոչված է նմանակեղծելու արդի արևմտյան իրականությանը, աններդաշնակ, ներքուստ հակասական համակցմամբ։
Տերմինն օգտագործվել է 20-րդ դարի 30-80-ական թվականներ Խորհրդային Սոցիալիստական Հանրապետությունների Միությունում. իսկ մեր օրերում՝ մի շարք զարգացող երկրներում ընթացող արդիականացման իմաստավորման համար։
Աղբյուրներ
Կատեգորիա:Հասարակագիտական եզրեր
Հուլավու
Հուլավու, Հուլաղու (Хүлэгү/Chakhar Mongolian;, Hulâgu xân; արաբերեն։ , ), Մերձավոր և Միջին Արևելքում մոնղոլական պետության (իլխանության) և Հուլավյան դինաստիայի հիմնադիրը (1256)։ Մոնղոլական մեծ խան Չինգիզ խանի թոռը։ 1256 թ.-ին գրավել է Իրանը, Իրաքը, 1257 թ.-ին՝ Հայաստանը, Վրաստանը, Աղվանքը և այլ երկրներ ու հիմնել պետություն։ Ձևականորեն ճանաչել է մոնղոլական կենտրոնական պետության մեծ խանի գերակայությունը, նրանից ստացել իլխանի (ժողովրդի պետ) տիտղոսը։ Հայաստանի Բագրևանդ գավառում (Բագավանից հարավ) հիմնել է աթոռանիստ։ 1258 թ.-ին գրավել է Բաղդադը և վերացրել Աբբասյան խալիֆայությունը, արշավել է Ասորիք, Եգիպտոս, պատերազմել Ոսկե հորդայի դեմ։ Հուլավուի արշավանքներին մասնակցել են նաև Մեծ Հայքի իշխանները՝ Շահնշահ Զաքարյանի որդի Զաքարե Զաքարյանը, Պռոշ Խաղբակյանը, Սևադա Խաչենցին և ուրիշներ։ Հուլավուի հետ դաշնակցել է Կիլիկյան Հայաստանի թագավոր Հեթում Ա։
Հուլավուի օրոք, երկարատև պատերազմների պատճառով, Հայաստանի և հարևան երկրների դրությունը վատթարացել է։
Ծանոթագրություններ
Կատեգորիա:Մոնղոլ խաներ Կատեգորիա:13-րդ դարի խաչակրաց արշավանքներ Կատեգորիա:Թուրքիայի պատմություն
Տամբոլես
Տամբոլես (Тамболе́с), գյուղ Ռուսաստանի Նիժնի Նովգորոդի մարզի Վիկսունսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վիկսունսկի շրջանի բնակավայրեր
Ուեմբլի մարզադաշտ
«Ուեմբլի» (Wembley Stadium, ), առավել հայտնի է Նոր Ուեմբլի (New Wembley անվանումով), մարզադաշտ Մեծ Բրիտանիայի մայրաքաղաք Լոնդոնի Ուեմբլի արվարձանումում։ Կառուցվել է 2007 թվականին՝ նախկին «Ուեմբլի» մարզադաշտի տեղը։ Նախկին «Ուեմբլին», որ հայտնի էր նաև Էմփայր Սթեյդիում (Empire Stadium) անվամբ և աշխարհի ամենահամբավված ֆուտբոլային մարզադաշտերից մեկն էր, քանդվել է 2002-2003 թվականներին ։ Ի դեպ, այդտեղ, ի շարս բազմաթիվ կարևոր մրցախաղերի, անց են կացվել նաև ֆուտբոլի աշխարհի 1966 թվականի առաջնության բացման (Անգլիա-Ուրուգվայ) և եզրափակիչ (Անգլիա-ԳՖՀ) հանդիպումները։
Նոր «Ուեմբլի»-ում են անցկացվել և անցկացվում Անգլիայի ֆուտբոլի ազգային հավաքականի մրցախաղերը, գավաթային եզրափակիչ հանդիպումները, ռեգբիի կարևորագույն մրցախաղեր, մեծ հետաքրքրություն առաջացրած համերգներ և խոշորամասշտաբ այլ միջոցառումներ։ Մարզադաշտի սեփականատերը անգլիական ֆուտբոլի ղեկավար մարմինն է՝ Ֆուտբոլի ընկերակցությունը (Football Association - FA), որի գրասենյակը հենց մարզադաշտում էլ գտնվում է։ Ունենալով 90 հազար նստատեղ՝ նոր «Ուեմբլի»-ն մեծությամբ առաջինն է Բրիտանիայում և երկրորդը՝ Եվրոպայում (զիջում է միայն բարսելոնյան «Կամպ Նոու»-ին) ։
Նախագիծը պատրաստել են ամերիկյան Populous և բրիտանական Foster and Partners նախագծա-ճարտարապետական ընկերությունների մասնագետները, շինարարությունն իրականացրել է ավստրալական Multiplex ընկերությունը։ Կառույցը պսակված է 134 մետր բարձրություն ունեցող կամարով, որը գեղեցիկ տեսք հաղորդելով հանդերձ՝ կրում է տանիքի ծանրության ավելի քան 75 տոկոսը ։ Պողպատե այդ կամարը համարվում է տանիքի ամենաերկար միաթռիչք կոնստրուկցիան աշխարհում։ Մարզադաշտի շինարարությունն արժեցել է £798 միլիոն ֆունտ սթեռլինգ, ավարտվել է 2007 թվականին։ Նորակառույց մրցասպարեզում անցկացված առաջին մրցախաղը եղել է Անգլիայի և Իտալիայի ֆուտբոլի երիտասարդական հավաքականների ընկերական հանդիպումը 55.700 հանդիսականների ներկայությամբ (խաղն ավարտվել է ոչ-ոքի՝ 3-3 հաշվով) ։
Այստեղ կայացած հիշարժան մրցախաղերից են 2012 թվականի ամառային օլիմպիական խաղերի ֆուտբոլի մրցապայքարի եզրափակիչ խաղը,  ՈՒԵՖԱ-ի չեմպիոնների լիգայի 2011  և 2013 թվականների եզրափակիչ հանդիպումները, Euro 2020-ի ութ մրցախաղ (ներառյալ կիսաեզրափակիչ ու եզրափակիչ խաղերը), ֆուտբոլի Եվրոպայի կանանց առաջնության 2022 թվականի եզրափակիչը (UEFA Women's Euro 2022) : ՈՒԵՖԱ-ի չորրորդ կարգ ունեցող այս մարզադաշտում է անցկացվելու նաև չեմպիոնների լիգայի 2024 թվականի եզրափակիչ հանդիպումը ։
Արտաքին հղումներ
Կատեգորիա:Մարզադաշտեր Անգլիայում Կատեգորիա:Ֆուտբոլային մարզադաշտեր Կատեգորիա:Լոնդոնի մարզադաշտեր Կատեգորիա:2007 հիմնադրումներ Կատեգորիա:Օլիմպիական մարզադաշտեր Կատեգորիա:Լոնդոնի շենքեր և կառույցներ Կատեգորիա:Ամառային օլիմպիական խաղեր 2012 Կատեգորիա:Օլիմպիական կառույցներ Կատեգորիա:Մարզադաշտեր Մեծ Բրիտանիայում Կատեգորիա:1923 հիմնադրումներ
Մոսկվայի սուրբ Եկատերինայի շքանշանակիր ուսումնարան
Պատմական տեղեկություններ
Մոսկվայի ազնվազարմ օրիորդների Եկատերինյան ինստիտուտը հիմնադրվել է 1802 թվականին, կայսր Ալեքսանդր I-ի մոր` կայսրուհի Մարիա Ֆեոդորովնայի նախաձեռնությամբ, որը 1796 թվականից ղեկավարում էր ազնվազարմ օրիորդների կրթական ընկերությունը ։ Կազմակերպվել է մայրաքաղաքում նախկինում ստեղծված Եկատերինյան ինստիտուտի նմանությամբ։
Ուսումնական ծրագրում ներառված էին՝ ռուս գրականություն, աստվածաբանություն, ֆրանսերեն և գերմաներեն, թվաբանություն, աշխարհագրություն, ընդհանուր պատմություն, բնագիտություն և ֆիզիկա։ Բացի այդ, դասավանդում էին երաժշտություն, նկարչություն, ասեղնագործություն։ Լուրջ ուշադրություն է դարձվել ուսանողների ինքնուրույն ստեղծագործականությանը։ Առօրյան խիստ հագեցած էր, աշակերտուհիները արթնանում էին առավոտյան 6-ին և ընդմիջումներով, պարապում էին մինչև երեկոյան 8-ը։
Նախնական կանոնադրության համաձայն Եկատերինյան ուսումնարան ընդունում էին անապահով ազնվական ընտանիքների երիտասարդ տիկնանց, բայց արդեն 1804 թվականին  ստեղծվեց քաղքենիական բաժինը այլ դասի աղջիկների համար։ Ինստիտուտի դասընթացը բաժանված էր երկու դասարանների՝ կրտսեր և ավագ, յուրաքանչյուր դասարանում աշակերտուհիները  պետք է սովորեին երեք տարի, դասարաններում գործում էր երեք բաժիններ՝ 1-ին, 2-րդ և 3-րդ՝ ավագ դասարանում, 4-րդ, 5-րդ և 6-րդ՝ կրտսերում։ Քաղքենիական բաժանմունքը գոյություն ունեցավ մինչև 1842 թվականը, երբ այն հատկացվեց Քաղքենիական անկախ ուսումնարանին, որի հիման վրա էլ 1891 թվականին բացվեց Ալեքսանդրովսկու կանանց ինստիտուտը, որը գտնվում էր Նոր Բոժեդոմկայում։
Կանանց մոսկովյան երկու ինստիտուտները՝ Եկատերինյանը և Ալեքսանդրովյանը, մինչև 1917 թվականը պատկանում էին կայսրուհի Մարիայի գերատեսչական հաստատությանը։ 1917 թվականի մարտի 4-ին գերատեսչությունը լուծարվեց, նրա հաստատությունները ենթարկվեցին Ժողովրդական Կրթության նախարարությանը, իսկ գերատեսչության գրասենյակը վերանվանվեց Մարիինսկու բարեգործական և կրթական հաստատությունների վարչություն։
1917 թվականի մայիսի 12-ին գրասենյակը ընդգրկվեց Պետական խնամակալության նախարարության կազմի մեջ։ 1917 թվականի դեկտեմբերի 12-ին վերացվեցին նախկին գերատեսչության մանկատների կառավարման բոլոր հաստատությունները, իսկ 1918 թվականի փետրվարի 23-ին դրանք տեղափոխվեցին Ժողովրդական կրթության կոմիսարիատ ։
Շենքի պատմություն
Շենքը, որտեղ տեղակայված էր Եկատերինյան ինստիտուտը, ի սկզբանե պատկանել էր կոմս Սալտիկովին, ով այն կառուցել էր որպես «քաղաքամերձ ամառանոց» իր պալատներով և այգով։ 1777 թվականին այդ ունեցվածքը հանձնվեց պետությանը և այստեղ սպաների ու զինվորների համար բացվեց Հաշմանդամների տուն իր մատուռով։ Ուսումնարանի բացման նպատակով ամառանոցը վերակառուցվեց ճարտարապետ Իվան Ժիլյարդիի կողմից 1802 թվականին ։ 1812 թվականին հրդեհի հետևանքով շենքը վնասվել էր, հետագայում 1826-1827 թվականներին Դոմենիկո Ժիլյարդիի ու Աֆանասի Գրիգորիևի կողմից այն վերակառուցվեց ուշ դասականության ոճով ։
1818 թվականին շենքի դիմաց կառուցվեց հրապարակ, որը կոչվեց Եկատերինյան (այժմ՝ Սուվորովյան), այնուհետև կառուցվեց Եկատերինյան զբոսայգին իր լճակով ։
1830 թվականի սեպտեմբերի 14-ին, միտրոպոլիտ Ֆիլարետը օծեց Եկատերինյան եկեղեցին, որը գտնվում էր շենքի արևմտյան ձախ թևում ։
1928 թվականից շենքում տեղակայված էր Կարմիր բանակի Կենտրոնական տունը (այժմ՝ Ռուսաստանի բանակի կենտրոնական տուն) ։
Գեղարվեստական գրականության մեջ
Ալեքսանդր Կուպրինի «Յունկերներ» վեպում Զնամենկայից գալիս էին մասնակցելու Ալեքսանդրովյան դպրոցի պարահանդեսին։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:Ռուսական կայսրության ուսումնական հաստատություններ
Եթովպական ուղղափառ միաբնակ եկեղեցի
Եթովպիական ուղղափառ միաբնակ եկեղեցի (ամհարերեն՝ የኢትዮጵያ ኦርቶዶክስ ተዋሕዶ ቤተ ክርስቲያን, Եթյոպիյա օրթոդոքս թեվահեդո բեթեքրեստյան), Եթովպիայի քրիստոնեական եկեղեցու պաշտոնական անվանումը, արևելյան հնագույն եկեղեցիներից մեկը։ Հիմնվել է 1959 թվականին՝ բաժանվելով Ղպտի ուղղափառ եկեղեցուց։ Եթովպիական ուղղափառ միաբնակ եկեղեցին՝ Հայաստանյայց առաքելական եկեղեցու, Ասորական ուղղափառ եկեղեցու, Ղպտի ուղղափառ եկեղեցու, Մալանկարա ուղղափառ ասորական եկեղեցու և Էրիթրեական ուղղափառ միաբնակ եկեղեցու հետ միասին կազմում է Արևելյան հնագույն եկեղեցիների ընտանիքը։
Կատեգորիա:Արևելյան հնագույն եկեղեցիներ Կատեգորիա:Ուղղափառությունը Եթովպիայում Կատեգորիա:Քրիստոնեական եկեղեցիներ
Թանց
Պատմություն
Գյուղն ավերվել, իսկ հայ բնակիչները կոտորվել կամ տարագրվել են են 1915 թվականի Մեծ եղեռնի ժամանակ։
Բնակչություն
1872 թվականին ուներ 25 տուն հայ և 10 տուն քուրդ, իսկ XX դարի սկզբին՝ 30 տուն հայ և 20 տուն քուրդ բնակիչ։
Տնտեսություն
Բնակչության հիմնական զբաղմունքը երկրագործությունն էր։
Պատմամշակութային կառույցներ
Թանցն ուներ Ս. Սարգիս անունով եկեղեցի։
Ծանոթագրություններ
Կատեգորիա:Արևմտյան Հայաստանի գյուղեր
Տուրգենևո (գյուղ, Ջանկոյի շրջան)
Տուրգենևո (Тургенєве, Qırq Bel), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կիրկ-Բել։
2001 թվականի տվյալներով Տուրգենևո գյուղում բնակվում էր 636 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Գուբադիա
Գուբադիա (ғөбәҙиә, гөбəдия), թաթարական և բաշկիրական ազգային խոհանոցների ուտեստ, փակ կլոր բազմաշերտ կարկանդակ։ Ավանդական տարբերակը քաղցր է և մատուցվում է թեյի հետ, սակայն կան այլ բաղադրատոմսեր, որոնք պարունակում են միս ։ Բաշկորտոստանում տարածված է հյուսիսային և հյուսիս արևմտյան շրջաններում։
Արտաքին հղումներ
Կատեգորիա:Հրուշակեղեն
Կազիկոպորանյան երկարաբեղիկ
Կազիկոպորանյան երկարաբեղիկ, երկարաբեղիկների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։
Նկարագրություն
10,5-14 մմ մարմնի երկարությամբ, բավականին ձգված, սև մարմնով, փայլուն կարի երկայնքով սպիտակ մազային նեղ գոլ ունեցող վերնաթևերով, կարմիր ոտքերով ոչ մեծ չափի բզեզ է։ Վերնաթևերն առաջնամեջքից փոքր-ինչ լայն են․ էգինը` նեղ ձվաձև, ավելի լայն, քան արուինը ։
Տարածվածություն
Տարածված է Հյուսիսարևելյան Թուրքիայում (հայտնի է միայն հայտնաբերման տիպային տեղավայրից` Կազիկոպորանիից), Հայաստանում հայտնի է Արայի լեռան հարավային լանջերից (Արագածոտնի և Կոտայքի մարզեր) ։
Էկոլոգիա
Ապրում է ծովի մակարդակից 1900-2500 մ բարձրությունների վրա՝ լեռնատափաստանային և ենթալպյան գոտու հարավային լանջերին։
Բզեզները գետնին սողում են ցերեկը` ապրիլի վերջից մինչև հուլիսի սկիզբը։ Զարգացումը հավանաբար ընթանում է հողում ։
Պահպանություն
Ծայրահեղ սահմանափակ արեալով տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Վտանգման հիմնական գործոններ են անասունների չկարգավորված արածեցումը և տեսակի տարածման շրջանների կրճատումը` պայմանավորված կլիմայի կանխատեսվող փոփոխությունների հետևանքով դրա սահմանների լանջն ի վեր տեղաշարժմամբ։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կենդանիներ Կատեգորիա:Երկարաբեղիկներ Կատեգորիա:Կրիտիկական վիճակում գտնվող տեսակներ Կատեգորիա:ՀՀ Կարմիր գրքում գրանցված կենդանիներ
Եգոր Բաբուրին
Ակումբային կարիերա
«Զենիթ» ակումբի ակադեմիայի սանն է։ Երիտասարդական առաջնությունումում սկսել է հանդես գալ 2010 թվականից, երբ թիմը 30-րդ տուրում մրցում էր «Կռիլյա Սովետով» ակումբի հետ։ Այդ խաղում Բաբուրինը մտավ խաղադաշտ 79-րդ րոպեին փոխարինելով Անդրեյ Զայցևին։ Հաջորդ մրցաշրջանում կարողացավ մասնակցել 9 խաղի։ 2012 թ. Լուչանո Սպալետտին դարպասապահին տանում է հիմնական կազմ։ 2013 թ. մարտի 17-ին իր առաջին խաղն է անցկացնում Պրեմիեր լիգայում, երբ թիմը 21-րդ տուրում մրցում էր «Մորդովիա» ակումբի հետ ։ Այդ խաղում Բաբուրինը խաղադաշտ է մտնում 11-րդ րոպեին փոխարինելով Յուրի Ժևնովին և կարողանում է անառիկ պահել դարպասը։ 23-րդ տուրում ևս դուրս է գալիս խաղադաշտ «Կռիլյա Սովետով» ակումբի դեմ կայացած խաղում փոխարինելով Վյաչեսլավ Մալաֆեևին։ 24-րդ տուրում դարպասապահին հնարավորություն է տրվում մասնակցելու ամբողջական խաղի, երբ թիմը մրցում էր «Լոկոմոտիվ» ակումբի հետ։ 2012/13 մրցաշրջանի վերջին տուրում կարողանում է անառիկ պահել դարպասը և 304 րոպե գնդակ չընդունել դարպասը, որը թիմի համար նոր ռեկորդ էր, և կարողացավ շրջանցել Ռոման Բերեզովսկու մեկնարկային ռեկորդը ։ 2017/18 մրցաշրջանի 30-րդ տուրում դուրս է գալիս խաղադաշտ մեկնարկային կազմում, երբ թիմը մրցում էր «ՍԿԱ-Խաբարովսկ» ոկւմբի հետ (6:0)։ 2018 թ. օգոստոսին «Ռուբին» ակումբը վարձավճարային պայմանագիր է կնքում Բաբուրինի հետ։ 2019 թ. հունիսի վերջին, երբ վերջանում էր պայմանագիրը, դարպասապահը հեռանում է «Ռուբին» ակումբից ։
2019 թ. հուլիսի 12-ին Բաբուրինը 4 տարվա պայմանագիր է կնքում «Ռոստով» ակումբի հետ ։
Ազգային հավաքականի կազմում
2019 թվականից հանդես է եկել մինչև 17 տարեկանների ազգային հավաքականում։ 2011-2012 թթ. հանդես է եկել մինչև 19 տարեկանների ազգային հավաքականում և կարողացել է անառիկ պահել դարպասը։ 2013 թվականից հանդես է եկել մինչև 21 տարեկանների ազգային հավաքականում։
Նվաճումներ
«Զենիթ»
Մրցելույթների վիճակագրություն
2020 թ. հուլիսի 15-ի տվյալներով
Հղումներ
Կատեգորիա:Ֆուտբոլի դարպասապահներ Կատեգորիա:Ռուս ֆուտբոլիստներ Կատեգորիա:Զենիթի ֆուտբոլիստներ Կատեգորիա:Ռուբինի ֆուտբոլիստներ Կատեգորիա:Ռոստովի ֆուտբոլիստներ
Թալիշի պատմության և մշակույթի անշարժ հուշարձանների ցանկ (Մարտակերտի շրջան)
Այս հոդվածը ներկայացնում է Արցախի Հանրապետություն Մարտակերտի շրջանի Թալիշ գյուղի պատմության և մշակույթի հուշարձանների ցանկը ։ Ցանկում ներառված է ընդամենը 21 հուշարձան։
Ծանոթագրություններ
Կատեգորիա:Մարտակերտի շրջանի հուշարձանների ցանկեր
Սևագլուխ չրխկան
Սևագլուխ չրխկան, չրխկանների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։
Նկարագրություն
5-6 մմ երկարությամբ մուգ դարչնագույն մարմնով մանր բզեզ է։ Վերջույթները բաց գունավորված են, առաջնամեջքի վրա կան կողմնային երկայնակի դասավորված բծեր, իսկ վերնաթևերի վրա` երկու կամ չորս թույլ արտահայտված եզրերով բծեր։ Մազածածկը բաց գույնի է։ Առաջնամեջքի հետին անկյուններն ունեն մեկական ողնուց ։
Տարածվածություն
Տարածված է Ղրիմում, Կովկասում, Թուրքիայում, Միջին Ասիայում և Չինաստանի հյուսիսարևմտյան հատվածում։ Հայաստանում հայտնի է Սյունիքի մարզից (Մեղրի գետի ափ՝ Մեղրի քաղաքի մոտ)։
Էկոլոգիա
Ապրում են հոսող ջրերի մոտ գտնվող լողափերում, հանդիպում են խոնավ ավազում և մանր հղկված գետաքարերում՝ ջրի մոտ։
Կենսաբանական առանձնահատկությունները հայտնի չեն ։
Պահպանություն
Ծայրահեղ սահմանափակ արեալով հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Հանդիպում է հազվադեպ, հայտնի են եզակի հավաքներ, թվաքանակի փոփոխության միտումները պարզված չեն։
Վտանգման հիմնական գործոններն են մելիորատիվ և հիդրոշինարարական գործունեության հետևանքով ջրային ռեժիմի խախտումը։
Պահպանվում է «Արևիկ» ազգային պարկում ։
Պոնչո
Պոնչո, (poncho), լատինաամերիկյան ավանդական արտահագուստ՝ մեջտեղի հատվածում կլոր վզով ուղղանկյունաձև կտորե գործվածք։
Պատմություն
Ենթադրվում է, որ առաջին պոնչոն առաջացել է իսպանական թագավորության դարաշրջանից առաջ հնդկացի մապուչի (Չիլի, Պատագոնիա) ցեղում,այլ տվյալներով այն լայնորեն կիրառվում էր ինկերի  Տաուանտինսույու  կայսրությունում։ Դա Անդերի բնակիչներին բնորոշ հագուստ է, որը  տարբերվում էր  գույնով և զարդարանքով։